alexandrainst/scandi-wiki huggingface dataset:
Vikersund

Vikersund er ein tettstad som er kommunesenter i Modum kommune i Viken. Staden ligg ved innsjøen Tyrifjorden og Randsfjordbanen og Riksveg 35 går gjennom Vikersund. Museumsjarnbanen Krøderbanen går frå Vikersund til Krøderen. Vikersundbakken ligg i området.

Geografi i Modum
Tettstader i Viken
Kommunesenter i Viken
Sysle i Modum

Sysle er ein tettstad med  i Modum kommune i Viken. Riksveg 280 går forbi staden.

Geografi i Modum
Tettstader i Viken
Geithus

Geithus er ein tettbygd stad i Modum kommune i Viken. Staden ligg ved Drammenselva, like sørom utlaupet frå Tyrifjorden. Statistisk sentralbyrå reknar Geithus og Åmot i Modum for ein tettstad då området mellom stadane er så tett busett at stadene har vakse saman. Tettstaden Åmot/Geithus har til saman  .

Det tidlegare treforedlingskonsernet Union A/S (Union Co), skipa i 1873 av Benjamin Sewell (1845-1895), hadde ein av sine papirfabrikkar på Geithus. Dei andre fabrikkane i konsernet var Union Drammen (der mellom anna Union Scene ligg no), Union Bruk i Skien, og Skotfos Bruk på Skotfoss. Alle desse fabrikkane er no avvikla.

Sjå òg 
 Åmot i Modum
 Åmot/Geithus
 Tettstader i Buskerud

Andre nettstader 
 Eldre fotografi frå Geithus på nettstaden til Nasjonalbiblioteket

Kjelder 
 SSB: «Tettsteder og sentrumssoner. 1. januar 2005. Buskerud»

Geografi i Modum
Åmot i Modum

Åmot er ein tettstad i Modum kommune i Viken. Staden ligg ved Drammenselva og Randsfjordbanen, og Riksveg 35 går gjennom staden. Statistisk sentralbyrå reknar Geithus og Åmot for ein tettstad då området mellom stadene er så tett busett at dei har vakse saman. Det bur til saman   i tettstaden Åmot/Geithus.

Sjå òg 
 Geithus
 Åmot/Geithus
 Tettstader i Buskerud

Kjelder 

 SSB: «Tettsteder og sentrumssoner. 1. januar 2005. Buskerud»

Bakgrunnsstoff 
 Eldre fotografi frå Åmot på nettstaden til Nasjonalbiblioteket

Geografi i Modum
Lierbyen

Lierbyen er kommunesenter i Lier kommune i Viken fylke, om lag 7 km nordaust om Drammen. Fylkesveg 285 går ved staden. 

Lierbyen var tidlegare definert som tettstad, men frå 1. januar 2013 slo Statistisk sentralbyrå det saman med tettstaden Drammen.

Kjelder 

Geografi i Lier
Utgåtte tettstader
Busetnader i Viken
Kommunesenter i Viken
Sylling

Sylling er ein tettstad i Lier kommune i Viken. Staden har  og ligg inst i Holsfjorden, som er ein arm av innsjøen Tyrifjorden. Fylkesveg 284 og fylkesveg 285 går gjennom Syllng.

Geografi i Lier
Tettstader i Viken
Tranby

Tranby er ein tettstad i Lier kommune i Viken. Staden har .

Geografi i Lier
Tettstader i Viken
Rotnes

Rotnes er ein tettstad som er kommunesenter i Nittedal kommune i Viken. Rotnes ligg ved Nitelva og Riksveg 4 og Gjøvikbanen går gjennom bygda. 
Staden har .

Geografi i Nittedal
Tettstader i Viken
Kommunesenter i Viken
Sponvika

Sponvika er ein tettstad i Halden kommune i Viken fylke. Staden ligg ved munningen av Iddefjorden, like ved grensa til Sverige og har .

Kjelder 

Busetnader i Halden
Tettstader i Viken
Isebakke

Isebakke er ein tettstad i Halden kommune i Viken. Staden ligg ved Iddefjorden, om lag midt mellom Svinesund og Halden by. Riksveg 21 går ved Isebakke. Han har .

Kjelder 

Busetnader i Halden
Tettstader i Viken
Kabbala

Kabbala (hebr. קַבָּלָה qabbālā], 'mottaking') eller kabbalisme viser til ein mystisk tradisjon innan rabbanittisk jødedom som legg vekt på mystikk og teosofi.

Soge 
Kabbala viste først til ei munnleg overlevert lære som blei skrive ned i Misjna rundt år 200.
Frå 1200-talet var det ei nemning for den mystiske retninga som blei utvikla av jødar i Sør-Frankrike og Nord-Spania (Gerona) på denne tida. 

På 1900-talet blei kabbalaundervising utvikla som ei nyreligiøs rørsle av mellom anna Kabbalah Centre i USA.

Folk knytt til kabbala 
Historiske

 Abraham Abulafia
 Abraham Azulai
 Baba Sali
 Baruch Ashlag
 Chaim Vital
 Elijah ben Solomon

 Israel ben Eliezer
 Isaac Luria
 Joseph ben Abraham Gikatilla
 Meir ben Ezekiel ibn Gabbai
 Moses ben Jacob Cordovero
 Moses de Leon

 Nathan Adler
 Simeon bar Yohai
 Solomon ibn Gabirol
 Yehuda Ashlag
 Yitzchak Kaduri
 Yosef Karo

Samtidige
 Samuel Ben-Or Avital
 Aryeh Kaplan
 Zalman Schachter-Shalomi
 Adin Steinsaltz

Sjå òg 
 Zohar
 Sefer habbahír
 Sefer jesirá

Kjelder 
 
 
 Delar av denne artikkelen bygger på «Kabbalah» frå , den 2. august 2010. 
 

Kabbalá
Jødedom
Mystikk
Sjem Tob ben Joséf Falaquera

Sjem Tob ben Joséf Falaquera (ca 1225–ca 1295) var ein sefardisk diktar, omsetjar og formidlande filosof i den nyplatonske skulen.

Sjem Tob ben Joséf Falaquera vart fødd i Provence eller Nord-Spania om lag 1225. Han døydde truleg ca 1295. Generelt var han, i pakt med sitt eige mål, meir ein formidlar enn ein nyskapar, og han omsette fleire nyplatonske tekstar.

I dei to verka Resjít ḥokhmá (‘Visdommens byrjing’) og Sefer Hammebakkésj (‘Den søkjandes bok’) tek han mellom anna føre seg musikk. I Resjít ḥokhmá tek han for seg klassifikasjon av greiner av musikken. Grunnskiljet går ifølgje han mellom praktisk og teoretisk musikk. Han skil her — som Regino av Pruem — mellom naturleg og kunstig musikk, der den naturlege musikken er den som blir framført med stemma. Vidare underdeler han den teoretiske musikken i fleire disiplinar. Det same kjem han inn på i det seinare verket Sefer Hammebakkésj, der han i tillegg skriv om musikkens opphav og verknad, og dessutan om musikkens akustiske karakter.

Verk 
 De‘ót happilosofím (‘Meiningane åt filosofane’)
 Resjít hokhmá (‘Visdommens byrjing’)
 Sefer hammebakkésj (‘Den søkjandes bok’)

Kjelder 
 Utne, Olve: «Jødisk musikksyn i middelalderen. Musikkens plass i jødisk, filosofi, religion og vitenskap fra Philo til Gersonides». Essay på musikkvitenskap hovudfag. Univ. i Oslo, 1991.

Falaquera, Sjem Tob ben Joséf
Falaquera, Sjem Tob ben Joséf
Falaquera, Sjem Tob ben Joséf
Falaquera, Sjem Tob ben Joséf
Falaquera, Sjem Tob ben Joséf
Abrahám Abulafia

Abrahám ben Sjemuél Abulafia (fødd 1240; død etter 1291, truleg på Malta) var ein av dei første kabbalistane. Han vart fødd i Spania og studerte skriftene åt Maimonides og Hillél. I tjueårsalderen la han ut på eit liv i vandring. Den første profetiske boka si, Sefer hajjasjár (‘Den rettvises bok’) skreiv han i Patras (Pátra) i det noverande Hellas i 1279. Abrahám Abulafia drøymde om å viske ut skilnadene mellom jødedommen, kristendommen og islam. Året etter følgde han ei indre stemme og la ut på reise til Roma for å omvende pave Nicholaus III. Paven, som da var i Suriano (no kalla Soriano) i Viterbo-provinsen, fekk nyss om dette og gav ordre om at fanatikaren laut brennast på bål så snart han kom dit. Da Abulafia kom til Suriano den 22. august 1280 fekk han høyre ved den ytre byporten at paven hadde døydd av slag natta føre. Abulafia la så på vandring heimatt, der minorittane kasta han i fengsel. Han vart sett fri at fire veker seinare. Neste gong vi høyrer om Abulafia var han på Sicilia som ein profet og messias. Kort tid seinare braut han opp att, og han arbeidde saman boka Sefer haót (‘Teiknets bok’) på øya Comino ved Malta i åra 1285–1288. Det siste vi veit om han er at han skreiv si siste og truleg lettast tilgjengelege bok, Imré Sjéfer, i 1291.

Anna 
«Abulafia» er òg namnet på eit tekstbehandlingsprogram i romanen Il pendolo di Foucault (1998) av Umberto Eco.

Sjå òg 
 Gematrijjá

Kjelder 

 Abulafia's 'Life of the World to Come' 
 Abulafia's 'Light of the Intellect' 
 Abulafia
 JewishEncyclopedia.com Article
 «Abulafia» frå Engelsk Wikipedia

Abulafia, Abraham
Abulafia, Abraham
Fødde i 1240
Døde i 1290-åra
Felipe Guaman Poma de Ayala

Felipe Guaman Poma de Ayala (ca 1538–1620) var ein peruansk historieskrivar. 

Guaman Poma blei fødd like etter at spanjolane erobra inkariket og var barnebarn av Túpac Yupanqui. Han blei indoktrinert av kristen tru, og lærte å skrive quechua og spansk som barn. Som vaksen arbeidde han som tolk i forhandlingar mellom spanjolar og dei opphavlege samfunn. I byrjinga samarbeidde han med kolonistane, men stod seinare tydeleg på parti med sitt eige folk. 

Han skreiv eit verk på 1200 sider på spansk om inkaene og livet i Inkariket. Boka vart ferdig meir enn 80 år etter at den siste inka fall. Det kan ha teke meir enn 20 år å skrive boka. Ho var ikkje aktuell som historisk kjelde før ho blei attoppdaga i Det Kongelige Bibliotek i København i 1908. Fleire av dei mange teikningane frå boka til Guaman Poma har vore nytta i nyare bøker.

Bakgrunnsstoff 
 Felipe Guaman Poma de Ayala: Nueva corónica y buen gobierno Peru (1615)
 Ivan Boserup om Guaman Poma, Det Kongelige Bibliotek, youtube.com

Quechuaer
Inkariket
Peru
John Hemming

John Hemming () er ein kanadisk forskar og forfattar med Amazonas som spesialitet. Han er utdanna ved Eton College og ved University of Oxford, og har blitt rekna som ein av Storbritannias leiande på Amazonas i Brasil, og historia til urfolket der spesielt. Hemming har oppretta førstekontakt med nokre søramerikanske folkegrupper. Han har også hatt forskarprosjekt i Jordan og Peru.

Hemmings første bok, The Conquest of the Incas, vart godt motteken då ho kom ut i 1970 og vert framleis tilrådd som kjelde til informasjon om hendingane som førte til at Inkariket fall. Boka handla også om dei første tiåra med spansk kolonimakt i Sør-Amerika.

I 1975 blei Hemming sekretær i Royal Geographical Society og seinare direktør fram til 1996.

Bibliografi 
 The Conquest of the Incas (1970)
 The Conquest of the Brazilian Indians (1987)
 Die If You Must: The Brazilian Indians Today (2003)
 Amazon Frontier: The Defeat of the Brazilian Indian (1987)
 The Search for El Dorado (1978) 
 Roraima: Brazil's Northernmost Frontier (1990)

Folk frå Vancouver
Kanadiske oppdagarar
Royal Geographical Society
Grace Aguilar

Grace Aguilar () var ein engelsk romanforfattar, diktar og skribent om jødisk historie og religion.

Grace Aguilar vart fødd i Hackney i England av sefardiske foreldre av spansk opphav. Ho var fysisk svak frå barndommen av og viste tidleg interesse for historie — særleg jødisk historie. Da far hennar døydde vart ho avhengig av si eiga næringsinntekt. Etter nokre skodespel og dikt fekk ho utgjeve boka Spirit of Judaism i USA i 1842 — eit forsvarsskrift for trua hennar og dei som vedkjenner seg denne trua. Ho følgde opp med bøkene The Jewish Faith (1845) og The Women of Israel (1845). Mest kjend er ho likevel for romanane sine — og da særleg Home Influence (1847) og A Mother’s Recompense (utgjeve posthumt i 1850). Av andre verk kan nemnast Magic Wreath og Vale of Cedars. Helsa hennar gav etter i 1847 og ho døydde den hausten i Frankfurt am Main i Tyskland.

Verk

Sakprosa 
 1842 – Spirit of Judaism
 1845 – The Jewish Faith
 1845 – The Women of Israel, or Characters and Sketches from the Holy Scriptures and Jewish History. Second edition. London, 1858. (2 v.)
 1853 – Sabbath Thoughts and Sacred Communings. [red. av Sarah Aguilar.] London 1853.

Romanar 
 1847 – Home Influence. London, 1847. (2 v.) (Hjemmets Indflydelse : en Fortælling for Mødre og Døtre. Bergen, 1898–1901 (3 b.))
 1850 – A Mother’s Recompense (En moders belønning : fortælling. Bergen, 1901)
 1851 – The vale of cedars, or The martyr : a story of Spain in the fifteenth century

Kjelder 
 Encyclopædia Britannica, 1911-utgåva (PD)
 Cousin, John William (1910): A Short Biographical Dictionary of English Literature. London : J.M. Dent & sons, 1910.
 «Grace Aguilar» frå Engelsk Wikipedia

Bakgrunnsstoff 
 Verk av Grace Aguilar frå Gutenberg Project
 graceaguilar.info  — ressursstad om livet og verket hennar Grace Aguilar ved Michael Dugdale

Sefardiske forfattarar
Britiske jødar
Kvinnelege forfattarar
Engelske forfattarar
Engelskspråklege forfattarar
Lyderhorn

Lyderhorn (396 moh.) er eit av Dei sju fjella kring Bergen. Det ligg ved Liavatnet ca. 5 km vest for sentrum og er godt synleg frå skipsleia både nordover og sørover, og har vore eit kjent seglingsmerke. Gammalnorsk form av namnet var Logðarhorn / Lofðarhorn / Lœfðarhorn. 

Lyderhorn skal etter folketrua ha vore samlingsstad for heksar på Valborgsnatta, Sankthansnatta og i julehelga.

Bergen Turlag sin årlege sjufjellstur startar over Lyderhorn og går vidare over Damsgårdsfjellet, Løvstakken, Ulriken, Fløyfjellet, Rundemanen og Sandviksfjellet. 

Lyderhorntunnelane er ein parsell av Sotravegen frå Liavatnet i aust til krysset ved Kjøkkelvikvegen mot vest.

Dei sju fjella
Valborgsnatta

Valborgsnatta er natta til 1. mai. Både i Tyskland og dels i Norden har det vore tradisjon for å brenne bål og etter folketradisjonen var heksene aktive denne natta. Namnet skriv seg frå den tyske helgenen Valborg (ca 710–779), som var abbedisse i klosteret i Heidenheim i Schwaben, men tradisjonen i namnet hennar vart knytt til heidenske vår- og fruktbarheitsritar. I Finland, Sverige og Tromsø vert Valborgsmesseafta framleis feira.

April
Mai
Norske merkedagar
Nordisk kultur
Tysk kultur
Vårfestar
Primstaven
Sommarfestar
Bergen og Hordaland Turlag

Bergen og Hordaland Turlag vart grunnlagt i 1890 under namnet «Turistforeningen for Bergen By og Stift» og er den største friluftsorganisasjonen på Vestlandet med nesten 26 000 medlemmer. Turlaget er tilknytt Den Norske Turistforening (DNT). I 2013 vart namnet endra frå Bergen Turlag til Bergen og Hordaland Turlag.

Lokallag 

Følgjande lokallag er knytte til Bergen og Hordaland Turlag:
 Askøy Turlag,
 Austevoll Turlag,
 Bømlo Turlag,
 Fjell Turlag,
 Fusa Turlag,
 Kvam Turlag,
 Kvinnherad Turlag,
 Nordhordland Turlag,
 Odda/Ullensvang Turlag,
 Os Turlag,
 Osterøy Turlag,
 Samnanger Turlag,
 Stord-Fitjar Turlag,
 Sund Turlag.

Kjelde 
 Bergen og Hordaland Turlag

Kultur i Bergen
Friluftsliv i Vestland
Skipingar i 1890
Den Norske Turistforening
Digitalarkivet

Digitalarkivet er ein nettstad for publisering av av digitaliserte, søkbare kjelder frå det norske Arkivverket. Tenesta er gratis og kan nyttast av alle. Der finn ein digitaliserte versjonar av dei landsdekkande folketeljingane for 1801, 1865, 1900 og 1910, i tillegg til mellom anna emigrantdatabasar. Nettstaden vart opna i 1998. 

På nettstaden får ein (juni 2012) tilgang til 12 937 avfotograferte (2,5 millionar doble sider) kyrkjebøker, og 15 473 (7,6 millionar sider) med panteregister og pantebøker. Ein finn også avfotograferte skifteprotokollar, tingbøker og skattelsitar. I 2011 vart det lasta ned 225,8 millionar sider frå Digitalarkivet.

Digitalpensjonatet, som er del av digitalarkivet, er eit tilbod om gratis lagringsplass og visningsverkty for samarbeidspartnarar. Gjestene i Digitalpensjonatet har alle rettane til sitt eige materiale, og har samstundes ansvar for kvalitetssikring av innhaldet.

Statsarkivaren i Bergen har redaksjonsansvar for Digitalarkivet.

Bakgrunnsstoff 
 Digitalarkivet
 Digitalarkivet-eldre bøker
 Skanna kyrkjebøker

Fotnotar 

Arkivverket
Slektsforsking
Norske nettstader
Skipingar i 1998
Radiobølgjer

Radiobølgjer er elektromagnetiske bølgjer med bølgjelengd frå over 10.000 m til 1 mm, tilsvarande 30 kHz til 300 GHz. Radiobølgjer vert brukt til trådlaus overføring av informasjon. Ei radiobølgje blir generert når ei elektrisk ladning akselererer med ein frekvens som ligg innanfor radiofrekvensdelen av det elektromagnetiske spekteret. 

Radiobølgjer vert nytta til å overføra informasjon vie radio, fjernsyn, mobiltelefon, etc. Radiobølgjer med lang bølgjelengd kan sendast over horisonten fordi dei vert reflektert av elektrisk lada luftpartiklar i termosfæren

Den aller fyrste bodskapen som vart send over Atlanterhavet med radiobølgjer vart utført i 1901, av italienaren Guglielmo Marconi.

Sjå òg 
 Radio

Radiospekter
Radioteknologi
Bølgjer
Det elektromagnetiske spekteret

es:Radiofrecuencia
lt:Radijo banga
vi:Sóng radio
Sigurd Allern

Sigurd Allern () er ein norsk journalist, politikar og medieforskar, fødd i Sandnessjøen. Allern var ansvarleg redaktør for Klassekampen i to periodar, 1969–1972 og 1979–1995. Han er mag.art. i sosiologi frå Universitetet i Oslo (1974) og dr.polit. i medievitskap frå Universitetet i Bergen (1997). I 2003 vart han den fyrste professoren i journalistikk ved Universitetet i Oslo. Sidan 2007 har han òg vore professor II ved Høgskulen i Volda, og i 2008 fekk han som fyrste nordmann eit gjesteprofessorat ved Universitetet i Stockholm. Frå 2003 til 2006 arbeidde han som forskar ved Institutt for journalistikk i Fredrikstad.

Sigurd Allern vart fødd og voks opp i Sandnessjøen, som son av Edith Berg Allern og Ole Allern. Han vart sidan ein sentral person i oppstarten av Arbeidernes Kommunistparti, AKP(-ml), på byrjinga av 1970-talet, og han var leiar frå 1973 til 1975. På same tid var han leiar av Raud Valallianse, som på den tida fungerte som valfronten til AKP(-ml), fordi Arbeidarpartiet og Norges Kommunistiske Parti hadde hindra AKP å stille til val i eige namn, med referanse til namnelikskapen. Tidlegare hadde han vore leiar i Sosialistisk Ungdomsforbund (1967–1968).

Sigurd Allern har også skrive fleire bøker, mellom desse Kildenes makt (1992), Når kildene byr opp til dans (1997), Flokkdyr på Løvebakken? (2001) og Nyhetsverdier (2001).

Bibliografi 
 1975: Kinas utenrikspolitikk (saman med Jahn Otto Johansen og Erik Solheim). Oktober, Oslo. ISBN 82-7094-979-5
 1988: Møkkagraverne & den kritiske tradisjonen – essays. Oktober, Oslo. ISBN 82-7094-481-5
 1989: Det Norge vi vil ha (medforfattar, red. Kjell Bækkelund). Cappelen, Oslo. ISBN 82-02-11978-2
 1992: Kildenes makt. Pax, Oslo. ISBN 82-530-1562-3 (1. utg.), ISBN 82-530-1843-6 (2. utg. 1996)
 1997: Når kildene byr opp til dans. Pax, Oslo. ISBN 82-530-1868-1
 2001: Nyhetsverdier. IJ-forlaget, Kristiansand. ISBN 82-7147-210-0
 2001: Flokkdyr på Løvebakken?. Pax, Oslo. ISBN 82-530-2316-2
 2009: Skandalenes markedsplass. Fagbokforlaget, Bergen. ISBN 978-82-450-0847-0

Kjelder 
 Knut Olav Åmås [red.]: «Allern, Sigurd» i Hvem er hvem? (Aschehoug, 2008)
 Heimstad frå artikkel om Allern i SNL.

Fotnotar

Bakgrunnsstoff
	

Norske journalistikkprofessorar
Professorar ved Universitetet i Oslo
Norske sakprosaforfattarar
Redaktørar for Klassekampen
AKP-politikarar
RV-politikarar
Folk frå Alstahaug
Rystestølen

Rystestøylen ligg på fjellet mellom bygdene Raudeberg og Kvalheim. Rystestøylen er eigentleg ein gammal gardfjøs som eldsjeler på Raudeberg har restaurert. No er det overnattingsmulighetar og kokemulighetar. Den ligg nesten oppe på flata på fjellet. Rystestøylen er 432 m.o.h. 

Friluftsliv i Vestland
Samferdsle i Kinn
Byggverk i Kinn
Swedish Metal Aid

Swedish Metal Aid var ei gruppe svenske hardrockarar som gjekk saman om å lage ein singel til inntekt for dei svoltramma i Etiopia i 1986. Resultatet vart singelen Give a Helpin' Hand. I spissen for 120 hardrockarar stod songaren Joey Tempest. 

Andre musikarar var Kee Marcello (gitar), Robert Ernlund (vokal), Björn Lodin, Joakim Lundholm, Malin Ekholm, Tommy Nilsson.

Ei innspeling som inspirerte trøndergjengen The Swings til å spele inn Heng med i svingan til inntekt for trafikkskadde tre år seinare.

Musikk i 1986
Musikkinnsamlingar
Svensk musikkliv
Søndre Borgesyssel prosti

Søndre Borgesyssel prosti (tidl. Sarpsborg prosti) er eit tenestedistrikt i Borg bispedømme i Den norske kyrkja. Det femner kommunane Halden og Sarpsborg. Prosten har sete i Sarpsborg.

Historie 
Prostiet vart skipa som Sarpsborg prosti i 1973. Det vart danna av prestegjelda Sarpsborg, Tune og Varteig overført frå Vestre Borgesyssel prosti og Idd, Halden, Berg og Skjeberg overført frå Nedre Borgesyssel prosti. I 2019 vart prostinamnet endra til Søndre Borgesyssel.

Tidslinje 
 1973 - Sarpsborg prosti vart oppretta. Det bestod frå starten av prestegjelda Sarpsborg, Tune, Varteig, Idd, Halden, Berg og Skjeberg.
 1985 - Greåker prestegjeld vart oppretta. Området vart skilt ut frå Tune.
 2004 - Den norske kyrkja byrjar fase ut ordninga med prestegjeld.

Sokn i Sarpsborg prosti
Prostiet er inndelt i sokn. Soknet er grunneininga i Den norske kyrkja.						
Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn.

Prestegjeld 
Tidlegare var prestetenesta organisert gjennom prestegjeld. Ordninga vart fasa ut frå 2004. Før utfasinga hadde Sarpsborg prosti desse prestegjelda:

Sarpsborg prestegjeld
 Sarpsborg sokn
			
Skjeberg prestegjeld
 Skjeberg sokn
 Ingedal sokn
 Ullerøy sokn
 Hafslund sokn
 Skjebergdalen sokn

Varteig prestegjeld
 Varteig sokn

Tune prestegjeld
 Tune sokn
 Holleby sokn

Greåker prestegjeld
 Greåker sokn
 Solli sokn

Idd prestegjeld
 Idd sokn
 Enningdalen sokn
 Tistedal sokn
 Asak sokn

Halden prestegjeld
 Halden sokn
 Berg sokn i Borg
 Rokke sokn

Sjå òg		
 Kyrkjer i Noreg etter kommune
 Kyrkjer i Noreg etter prosti
 Prosti i Den norske kyrkja

Referansar

Bakgrunnsstoff 	
 Om Sarpsborg prosti på nettstaden til Den norske kyrkja	

Borg bispedømme
Prosti i Noreg
Østfold fylke
Skipingar i 1973
1973 i Noreg
Tveitfjellet

Tveitfjellet er eit fjell på 136 moh., den næraste tettstaden er Tveit. På fjellet finst det ei antennemast. Litt nordvest for toppen av Tveitfjellet ligg det ei høgde kalla Longhammar. Tveitfjellet er synleg frå mange stadar i Sveio. Kan forvekslast med Tveitefjellet om lag ei mil aust-søraust, i nærleiken av Erve.

Fjell i Vestland
Geografi i Sveio
Fjell under 1000 meter i Noreg
Arkansas

Arkansas er ein delstat i USA. Hovudstaden er Little Rock.

Kjende personar frå Arkansas 
 Bill Clinton, USAs 42. president

 
Delstatar i USA
Alle Tiders Duster

Alle Tiders Duster var eit bergensk nyrock-band på første delen av 1980-talet. I tillegg til meir vanlege konsertar og plateutgjevingar dreiv gruppa også med ulike performance-tilstellingar saman med andre kunstnarar, dei deltok til dømes i ei framsyning av Cecilie Løveids Sug. Dei medverka også i filmen Carl Gustav, gjengen og parkeringsbandittene frå 1982.

Medlemer 
Opphavlege medlemer
 Paul Ask – vokal
 Jørgen Knudsen – bass
 Gisle Frøysland – gitar
 Kenneth Andreassen – trommer
andre
 Irene Knudsen – tangentar, kor
 Eva Marie Tveit – kor, vokal
 Robert Isdal – trommer
 Tom Rasmussen – trommer

Lista er ikkje uttømande.

Utgjevingar

Spor på samleutgjevingar 
 1982 – Sterkt stoff – LP –
 1984 – International audio communication compilation vol 1 – (c-60 kassett) – Requiem Productions

Kjelder 

 Snurrfilm.no 
 Groove.no
 Beatservice
 Bloggen til Tore Stemland

Norske musikkgrupper
Kulturliv i Bergen
Musikkgrupper skipa i 1980
Gjennomslag

Gjennomslag var ei rockgruppe frå Bergen på starten av 1980-talet. Dei song på bergensk og var påverka av pønken. Gruppa hadde eit kort og intenst liv, ho vart starta i 1980, gav ut to langspelplater i 1981 og vart oppløyst i 1982. Originaloppsettet var den klassiske tremannskonstellasjonen gitar/song, bass og trommer. Svein Hovland spela gitar og song, Øyvind Larsen spela trommer og Trond Steinum var bassist. Gjennomslag konsertdebuterte på Hulen i Bergen i 1980. Den fyrste plata, Klare linjer, gav dei ut sjølve og ho førte til at plateselskapet EMI fatta interesse for dei og tilbaud dei platekontrakt, og same året kom Dyr i drift ut. Etter andreplata kom Leiv Tungesvik med som ekstra gitarist. Gjennomslag vart oppløyst i 1982 grunna musikalsk usemje i gruppa. Svein Hovland danna etter Gjennomslag gruppa Blind Date og Trond Steinum vart med i Lumbago. Hovland og Larsen gjenforeina Gjennomslag i 1990, då med Knut Aafløy på bass. Denne versjonen vert nedlagd i 1993. I 2011 gjorde Hovland det andre comebacket med Roar Ruus Finsås (bass, ex Radiofantomene) og Rune Kogstad (trommer, ex Logikal og Barbie Bones)

Medlemmer 
 Svein Hovland – låtskrivar, gitar og song
 Øyvind Larsen – trommer
 Trond Steinum – bass
 Leiv Tungesvik – gitar
 Knut Aafløy – bass
 Roar Ruus Finsås – bass
 Rune Kogstad – trommer

Utgjevingar

LP 
 1981 – Klare linjer eige selskap Hetvinyl
 1981 – Dyr i drift EMI

Spor på samlealbum 
 1981 – Blodige Strenger
 1996 – Sinnssvakt bra! – det beste fra Bergen
 1997 – Alltid no' godt fra Bergen

Bakgrunnsstoff 
 Groove.no
 «Gjennomslag» i MICLEX/Norsk pop- og rockleksikon

Norske rockegrupper
Kulturliv i Bergen
Musikkgrupper skipa i 1980
Musikkgrupper oppløyste i 1982